69 



blev disse rensede, men ikke en eneste blev beboet igen, hvilket 

 jo næsten kan tyde paa, at Mejserne kun yngler en Gang om 

 Aaret, saafremt den første Rugning lykkes for dem. 



Mejserne er nogle interessante og tillidsfulde Fugle at iagttage; 

 dog opfører ikke alle Mejsearterne sig ens, naar man staar og be- 

 tragter den rugende Fugl. Musvitten ligger og ser tillidsfuld op paa 

 Iagttageren ; man kan rolig betragte den i længere Tid, den forlader 

 ikke sin Kasse; begynder man derimod at pille ved en Kasse, 

 hvori Blaamejsen ruger, hører man en underlig Hvæsen og 

 Pusten nede i Kassen, og faar man Laaget drejet til Side, ser 

 man en lille ilter Fyr, der ser meget fornærmet ud, hvilket jo 

 forresten ejheller er saa underligt, ja undertiden ser man den 

 endogsaa hvæsende fare op i Kassen i den Hensigt derved at 

 skræmme Iagttageren bort; men hvor vred den end er, kan man 

 rohg give sig Tid til at betragte den, Reden forlader den ikke. 

 Har man faaet Kassen aabnet, hvori Graamejsen er rugende, 

 ser man en lille Fugl, der i Begyndelsen ser tillidsfuld op, men 

 som ofte lidt efter skjuler Hovedet helt under sig, ligesom den 

 vilde sige »jeg stoler alligevel ikke rigtig paa dig«; her nænner 

 man uvilkaarlig ikke at lave megen Forstyrrelse. 



Lundgaard 15 Februar 09. T. STRANGE. 



SORT RØDSTJÆRT (Riiticilla titys). I Nykøbing F., hvor 

 jeg 27 Maj 1902 opdagede Fuglen, og hvor den herefter aarlig 

 har ynglet, saa jeg den i Sommer (30 Juli). I Aar var der paa 

 det sædvanlige Ynglested kun ét Par, der fløj om sammen med 

 tre fuldvoksne Unger. 



GLENTE (Milviis ictinus). Den 30 April saa jeg en Glente 

 ved Søndersø. Fuglen kredsede i længere Tid over Engene og 

 Moserne, der omgiver Søen, og forsvandt derpaa i nordvestlig 

 Retning. Jeg har hørt et Rygte om, at den skulde yngle i en 

 af Omegnens Skove; men da jeg ikke selv har faaet Lejlighed 

 til at søge Glenten der, kan jeg intet sige om Rygtets Paalidelig- 

 hed; men jeg er dog sikker paa, at denne Glente ikke ynglede 

 her i Nærheden. Jeg betragtede den længe gennem Kikkerten; 

 den kredsede temmelig planløst om, jagede aabenbart ikke; 

 snarere syntes det, at den morede sig med Flyvekunster, sam- 

 tidig med at den drog af Sted mod sin Yngleplads. 



Jonstrup, Ballerup. C. A. RASMUSSEN. 



